Wat 'n lekker gesig toe ons die laaste bult oor is en ons sien die see. Kry sommer so 'n warm gevoel in my. Vannaand kom Marieta en Barbara deur van Langebaan af om die aand met ons deur te bring.
Ons met vrouens en Martin en sy gesin het n wonderlike aandete gehad en lekker gekuier. Ons is reg vir wat more vir ons gaan gee. Ons weet daar gaan redelike wind wees. Dit is mos maar die Kaap. Gelukkig is dit 110km wat bai plat is.
En hier stap my seun in om my te verras en die laaste skof saam met ons te ry. Wat ek het nie woorde nie maar net trane. Dankie my kind jy weet nie wat dit vir jou Pa beteken nie. Nou het ons twee Martin's in die groep.
En met dit alles saam het ons ook R19,000 vir die Suid Afrikaanse Gidshondverening ingesamel. Dankie vir ieder en elkeen vir julle ondersteuning en bydrae.
Dankie aan my broer Martin wat die laaste twee dae saam met ons kom trap het. Dankie dat jy my seun ondersteun het en gehelp het dat hy dit kon maak. Jy is 'n broer duisend.